Mauboy Ausztrália egyik legsikeresebb női művésze. Hat albuma jutott be a legjobb tíz közé (ezek közül kettő listavezető lett), kislemezei közül 16 került be a legjobb 20 közé, melyek közül 9 a legjobb tízig is eljutott. 25 alkalommal jelölték az ARIA Music Awards-ra, melyet két alkalommal el is nyert. 16. lett a "Herald Sun"' "Minden Idők 100 Legnagyobb Ausztrál Énekese" listáján. Mauboy több, nemzetközileg is ismert művésszel dolgozott együtt, akik között ott volt Flo Rida, Snoop Dogg, Ludacris, Jay Sean vagy |Pitbull is. Részt vett közös turnén Beyoncéval és Chris Brownnal, és több híres eseményen is szerepelt, így többek között megfordult Oprah Winfrey, Ellen DeGeneres, és Barack Obama ausztrál látogatásain is. Mauboy a 2014-es Eurovíziós Dalfesztivál második elődöntőjének a vendégelőadója volt. Ausztrália színeiben versenyzett a 2018-as Eurovíziós Dalfesztiválon, ahol a 20. helyezést érte el. Jessica 2019-es “Hilda” albuma az első helyen nyitott az ARIA Chartson. Családja indonéz gyökerekkel rendelkezik.